Na temelju članka 60. stavka 1. točke 26. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 – pročišćeni tekst), gradonačelnik Grada Zagreba 9. kolovoza 2021. objavljuje

**JAVNI POZIV**

**za iskazivanje interesa za članstvo u školskim odborima**

**osnovnih i srednjih škola i domskim odborima učeničkih domova kojih je osnivač Grad Zagreb**

**1.**

Pozivaju se sve zainteresirane osobe koje ispunjavaju uvjete utvrđene ovim javnim pozivom na podnošenje prijava za iskazivanje interesa za članstvo u školskim odborima osnovnih i srednjih škola i domskim odborima učeničkih domova kojih je osnivač Grad Zagreb (u daljnjem tekstu: odbor).

Popis svih osnovnih i srednjih škola te učeničkih domova kojih je Grad Zagreb osnivač sastavni je dio ovoga javnog poziva.

**2.**

Izrazi koji se upotrebljavaju u ovom javnom pozivu, a imaju rodno značenje, odnose se jednako na muški i ženski rod bez obzira na to jesu li korišteni u muškom ili ženskom rodu.

**3.**

Članove odbora imenuje gradonačelnik na vrijeme od četiri godine i isti mogu biti ponovno imenovani, a mandat članova teče od dana konstituiranja odbora.

**4.**

Članovi odbora primaju naknadu za rad u odboru. Visinu naknade određuje gradonačelnik aktom kojim se određuju naknade predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava .

Članovi odbora koji će biti imenovani po ovom javnom pozivu bit će dužni Gradskom uredu za obrazovanje podnijeti godišnji izvještaj o radu. Oblik i rok podnošenja tog izvještaja odredit će Gradski ured za obrazovanje.

**5.**

Za člana odbora može biti imenovana osoba koja ispunjava sljedeće uvjete:

1. da nije pravomoćno osuđena, odnosno da protiv nje nije pokrenut kazneni postupak za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom (Narodne novine 110/97, 27/98 - ispravak, 50/00 - Odluka Ustavnog suda Republike Hrvatske, 129/00, 51/01, 111/03, 190/03 - Odluka Ustavnog suda Republike Hrvatske, 105/04, 84/05 - ispravak, 71/06, 110/07, 152/08 i 57/11), te za neko od kaznenih djela protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja, a koje je propisano Kaznenim zakonom (Narodne novine 125/11 i 144/12).
2. da ima završen najmanje preddiplomski sveučilišni studij ili stručni studij na kojem se stječe najmanje 180 ECTS bodova,
3. da nije radnik ustanove za čiji odbor je iskazala interes za članstvo,
4. da nije roditelj učenika u ustanovi za čiji odbor je iskazala interes za članstvo.

**6.**

Prijave na javni poziv razmatrat će povjerenstvo koje imenuje gradonačelnik.

Povjerenstvo će putem Gradskog ureda za obrazovanje, predložiti gradonačelniku kandidate za imenovanje u odbor.

Uz ispunjavanje uvjeta utvrđenih točkom 5. ovog javnog poziva, prednost će imati osobe:

* koje su temeljem svoga znanja i/ili profesionalnog iskustva upoznate s djelatnošću osnovnog /srednjeg odgoja i obrazovanja,
* koje mogu svojim radom, angažmanom i idejama pridonijeti unapređivanju rada ustanove,
* koje imaju prebivalište na području Grada Zagreba.

**7.**

Prijava na javni poziv treba sadržavati:

* popunjen i vlastoručno potpisan prijavni obrazac (link u privitku)
* vlastoručno potpisanu Privolu za prikupljanje i obrađivanje potrebnih osobnih podataka (link u privitku)
* presliku osobne iskaznice
* uvjerenje nadležnog suda ili sustava e-građani da se protiv osobe ne vodi kazneni postupak za kazneno djelo iz točke 5. podtočke 1. ovog javnog poziva ne starije od 30 dana od dana raspisivanja javnog poziva
* vlastoručno potpisanu Izjavu o ispunjavanju uvjeta iz točke 5 podtočke 1. ovog Javnog poziva (link u privitku).
* dokaz o odgovarajućem stupnju obrazovanja (presliku diplome),
* vlastoručno potpisanu izjavu da osoba nije roditelj učenika u ustanovi za čiji odbor je iskazala interes za članstvo (link u privitku)
* životopis (do 800 znakova)
* motivacijsko pismo (do 800 znakova).

Provjeru ispunjava li osoba uvjet da nije pravomoćno osuđena, iz točke 5. podtočke 1. ovog javnog poziva obavljat će Gradski ured za obrazovanje po službenoj dužnosti.

Osoba može iskazati interes za članstvo u odborima za najviše dvije ustanove.

Ista osoba može biti imenovana u najviše 2 odbora.

Nepotpune prijave neće se razmatrati.

**8.**

Ako ste zainteresirani za članstvo u odborima i udovoljavate uvjetima iz ovog javnog poziva, svoje prijave s traženom dokumentacijom iz točke 7. ovog javnog poziva dostavite poštanskom pošiljkom na adresu:

**Gradski ured za obrazovanje**

**Zagreb, Ilica 25**

s naznakom: *Prijava na**Javni poziv za iskazivanje interesa za članstvo u odborima*

Javni poziv objavljen je na mrežnoj stranici Grada Zagreba [www.zagreb.hr](http://www.zagreb.hr) i bit će otvoren do **27. kolovoza 2021. godine.** Prijave dostavljene nakon navedenog roka neće se razmatrati.

**9.**

Zaključci o imenovanju članova odbora bit će objavljeni u Službenom glasniku Grada Zagreba.

**GRADONAČELNIK**

**GRADA ZAGREBA**

**Tomislav Tomašević, mag. pol.**

1. **Popis osnovnih škola kojima je osnivač Grad Zagreb:**
2. OŠ IVANA GUNDULIĆA, Gundulićeva 23a
3. OŠ IZIDORA KRŠNJAVOGA, Kršnjavoga 2
4. OŠ JOSIPA JURJA STROSSMAYERA, Varšavska 18
5. OŠ PETRA ZRINSKOG, Krajiška 9
6. OŠ MATKA LAGINJE, Matka Laginje 13
7. OŠ DR. IVAN MERZ, Račkoga 4
8. OŠ SILVIJA STRAHIMIRA KRANJČEVIĆA, Bogošićeva 13
9. OŠ JABUKOVAC, Jabukovac 30
10. OŠ MIROSLAVA KRLEŽE, Kaptol 16
11. OŠ PANTOVČAK , Hercegovačka 108
12. OŠ KSAVERA ŠANDORA GJALSKOGA, Mlinarska 35
13. OŠ IVANA GORANA KOVAČIĆA, Mesićeva 35
14. CENTAR ZA ODGOJ I OBRAZOVANJE "GOLJAK" Goljak 2
15. CENTAR ZA AUTIZAM, Dvorničićeva 6
16. OŠ CVJETNO NASELJE, Cvjetna cesta 17
17. OŠ JURE KAŠTELANA, Vladimira Ruždjaka 2a
18. OŠ GRIGORA VITEZA, Kruge 46
19. OŠ TINA UJEVIĆA, Koturaška 75
20. OŠ RAPSKA, Rapska 3
21. OŠ MARINA DRŽIĆA, Nalješkovićeva 4
22. OŠ DAVORINA TRSTENJAKA, Krčka 3
23. OŠ TRNJANSKA, Trnjanska cesta 99
24. OŠ ANTUNA GUSTAVA MATOŠA, Al.A. Augustinčića 12
25. OŠ AUGUSTA HARAMBAŠIĆA, Harambašićeva 18
26. OŠ IVANA FILIPOVIĆA, Filipovićeva 1
27. OŠ JORDANOVAC, Jordanovac 108
28. OŠ BUKOVAC, Trnac 42
29. OŠ VLADIMIRA NAZORA, Jordanovac 23
30. OŠ REMETE, Remete 99a
31. OŠ AUGUSTA CESARCA, II. Ferenščica 9a
32. OŠ DOBRIŠE CESARIĆA, K.Š. Đalskoga 29
33. OŠ ŽITNJAK, I. Petruševec 1
34. OŠ VUKOMEREC, Porečka 7c
35. OŠ FRANA KRSTE FRANKOPANA, Ivanićgradska 24
36. OŠ LOVRE PL. MATAČIĆA, Joze Laurenčića 1
37. OŠ PETRA PRERADOVIĆA, Zapoljska 32
38. OŠ DR. VINKA ŽGANCA, Nede Krmpotić 7
39. OŠ DRAGUTINA KUŠLANA, Kušlanova 52
40. OŠ BOROVJE, Davora Zbiljskog 7
41. OŠ IVANJA REKA, Ivanjorečka cesta 1b -
42. OŠ OTOK, Stjepana Gradića 4
43. OŠ GUSTAVA KRKLECA, Božidara Magovca 103
44. OŠ IVE ANDRIĆA, M. Kovačevića 18
45. OSNOVNA ŠKOLA DUGAVE, Školski prilaz 7
46. OŠ FRANA GALOVIĆA, Školski prilaz 7
47. OŠ ZAPRUĐE, Meštrovićev trg 8a
48. OŠ MLADOST, Karamanov prilaz 3
49. OŠ SREDIŠĆE, Ulica Savezne Republike Njemačke 2a
50. OŠ SAVSKI GAJ, Remetinečka cesta 64a
51. OŠ BRAĆE RADIĆ, Šenoine Branke 22
52. OŠ LUČKO, Puškarićeva 102
53. OŠ TRNSKO, Trnsko 25
54. OŠ SVETA KLARA, Mrkšina 42
55. OŠ VEĆESLAVA HOLJEVCA, Siget 23
56. OŠ ODRA, Đačka 5
57. OŠ KAJZERICA, Žarka Dolinara 9
58. OŠ HRVATSKI LESKOVAC, Ulica Pilinka 2, 10251 Hrv. Leskovac
59. OŠ AUGUSTA ŠENOE, Selska 95
60. OŠ KRALJA TOMISLAVA, Nova cesta 92
61. OŠ JULIJA KLOVIĆA, Nova cesta 133
62. OŠ RUDEŠ, Jablnska 51
63. OŠ VOLTINO, Vinkovačka 1
64. OŠ LJUBLJANICA, Svetoivanska 33
65. OŠ IVANA MEŠTROVIĆA, Martina Pušteka 1
66. OŠ ALOJZIJA STEPINCA, Palinovečka 42
67. OŠ BARTOLA KAŠIĆA, Vrisnička 4
68. OŠ JOSIPA RAČIĆA, Srednjaci 30
69. OŠ PREČKO, Dekanići 6
70. OŠ MATIJE GUPCA, Davorina Bazjanca 2
71. OŠ NIKOLE TESLE, Matetićeva 67
72. OŠ VRBANI, Listopadska 8
73. OŠ IVANA CANKARA, Cankareva 10
74. OŠ KUSTOŠIJA, Sokolska 7
75. OŠ MEDVEDGRAD, Strma cesta 15
76. OŠ PAVLEKA MIŠKINE, Sveti Duh 24
77. OŠ NAD LIPOM, Nad lipom 13
78. OŠ ANTUNA MIHANOVIĆA, Dubečka 5
79. OŠ ŽUTI BRIJEG, Vrtnjakovečka 8
80. OŠ DR. ANTE STARČEVIĆA, Sv. L. Mandića 55
81. OŠ GRANEŠINA, Granešina 1
82. OŠ MATE LOVRAKA, Al. Blaža Jurišića 13
83. OŠ ČUČERJE, Čučerska cesta 382
84. OŠ VJENCESLAVA NOVAKA, Vile Velebita 15a
85. OŠ ANTUNA BRANKA ŠIMIĆA, Krotovica 15
86. OŠ RETKOVEC, Aleja javora 2
87. OŠ IVANA MAŽURANIĆA, Javorinska 5
88. OŠ MARIJE JURIĆ ZAGORKE, Štefanovečka 67
89. OŠ OTONA IVEKOVIĆA, Stjepana Pasanca 3
90. OŠ ANTE KOVAČIĆA, Kotarnica 17
91. OŠ TITUŠA BREZOVAČKOG, Špansko 1
92. OŠ MALEŠNICA, A. T. Mimare 36
93. OŠ ŠPANSKO ORANICE, Dječji trg 1
94. OŠ STENJEVEC, Bolnička 92
95. OŠ DRAGUTINA DOMJANIĆA, Gajnice 31
96. OŠ DRAGUTINA TADIJANOVIĆA, Bolnička 60a
97. OŠ BANA JOSIPA JELAČIĆA, Podgradski odvojak 1
98. OŠ GROFA JANKA DRAŠKOVIĆA, Vrapčanska 7
99. OŠ GORNJE VRAPČE, Vrapčanska 188
100. OŠ ŠESTINE, Podrebernica 13
101. OŠ MARKUŠEVEC, Markuševečka cesta 160
102. OŠ GRAČANI, Gračani 4a
103. OŠ SESVETE, I. G. Kovačića 19
104. OŠ LUKA, O. Ivekovića 16
105. OŠ SESVETSKI KRALJEVEC, Sesvetski Kraljevec, Školska 10
106. OŠ VUGROVEC-KAŠINA, Kašina, Ivana Mažuranića 43
107. OŠ IVANA GRANĐE, Soblinec B 157
108. OŠ BRESTJE, Ulica potočnica 8
109. OŠ SESVETSKA SOPNICA, Sopnička 69
110. OŠ SESVETSKA SELA, Letnička 5
111. OŠ IVER, Mladena Halape 8
112. OŠ JELKOVEC, Dragana Plamenca 1
113. OŠ BREZOVICA, Brezovička cesta 98a
114. OŠ HORVATI, Horvaćanska 6
115. OŠ STJEPANA BENCEKOVIĆA, Horvati, Horvaćanski trg 1, Rakov potok
116. OSNOVNA GLAZBENA ŠKOLA ŠKOLA RUDOLFA MATZA, Selska 114
117. OSNOVNA GLAZBENA ŠKOLA IVANA ZAJCA, Ilica 227
118. **Popis srednjih škola kojima je osnivač Grad Zagreb:**
119. I. gimnazija, Avenija Dubrovnik 36
120. II. gimnazija, Križanićeva 4
121. III. gimnazija, Kušlanova 52
122. IV. gimnazija, Ulica Žarka Dolinara 9
123. V. gimnazija, Klaićeva 1
124. Gornjogradska gimnazija, Trg K. Zrinski 5
125. VII. gimnazija, Križanićeva 4
126. Gimnazija Tituša Brezovačkog, Habdelićeva 1
127. IX. Gimnazija, Dobojska 12
128. X. gimnazija "Ivan Supek", Klaićeva 7
129. XI. Gimnazija, Savska cesta 77
130. XII. Gimnazija, Gjure Prejca 2
131. XIII. Gimnazija, Av. V. Holjevca 17
132. Gimnazija Lucijana Vranjanina, Trg hrvatskih Pavlina 1
133. XV. Gimnazija, Jordanovac 8
134. XVI. Gimnazija, Križanićeva 4a
135. Klasična gimnazija, Križanićeva 4a
136. XVIII. Gimnazija, Mesićeva 35
137. Športska gimnazija, Selska cesta 119
138. Gimnazija Sesvete, Bistrička 7
139. Upravna škola Zagreb, Prilaz baruna Filipovića 30
140. Ugostiteljsko-turističko učilište ,Kombolova 2a
141. Hotelijersko-turistička škola u Zagrebu, Frankopanska 8
142. Zdravstveno učilište, Medvedgradska 55
143. Škola za medicinske sestre Mlinarska, Mlinarska 34
144. Škola za medicinske sestre Vinogradska, Vinogradska 29
145. Škola za medicinske sestre Vrapče, Bolnička 32
146. Škola za primalje, Vinogradska 29
147. Veterinarska škola, Gjure Prejca 2
148. Prva ekonomska škola, Medulićeva 33
149. Druga ekonomska škola,Dobojska 12
150. Treća ekonomska škola, Trg J.F. Kennedya 5
151. I. tehnička škola Tesla, Klaićeva 7
152. Strojarska tehnička škola Fausta Vrančića, Avenija M. Držića 14
153. Strojarska tehnička škola F. Bošnjakovića, Konavoska 2
154. Elektrotehnička škola, Konavoska 2
155. Tehnička škola Ruđera Boškovića, Getaldićeva 4
156. Graditeljska tehnička škola, Avenija V. Holjevca 17
157. Geodetska škola, Avenija V. Holjevca 15
158. Prirodoslovna škola Vladimira Preloga, Ulica grada Vukovara 269
159. Poštanska i telekomunikacijska škola, Trg J.F. Kennedya 9
160. Škola za cestovni promet, Trg J.F. Kennedya 8
161. Tehnička škola Zagreb, Palmotićeva 84
162. Trgovačka škola, Trg J.F. Kennedya 4
163. Agronomska škola Zagreb, Gjure Prejca 2
164. Prehrambeno -tehnološka škola, Gjure Prejca 2
165. Škola za modu i dizajn, Prilaz baruna Filipovića 30
166. Škola za grafiku, dizajn i medijsku produkciju, Getaldićeva 2
167. Drvodjelska škola, Savska cesta 86
168. Elektrostrojarska obrtnička škola, Selska cesta 83
169. Industrijska strojarska škola, Avenija M. Držića 14
170. Obrtnička i industrijska graditeljska škola, Avenija V. Holjevca 13
171. Škola za montažu instalacija i metalnih konstrukcija, Sveti Duh 129
172. Obrtnička škola za osobne usluge, Savska 23
173. Srednja škola Jelkovec, Ulica V. Stahuljaka 1
174. Srednja škola -Centar za odgoj i obrazovanje, Zagorska 14
175. Škola primijenjene umjetnosti i dizajna, Trg Republike Hrvatske 11
176. Škola za klasični balet, Ilirski trg 9
177. Umjetnička plesna škola Silvije Hercigonje, Zagorska 16
178. Škola suvremenog plesa Ane Maletić, Matka Laginje 13
179. Glazbena škola Vatroslava Lisinskog, Gundulićeva 4
180. Glazbeno učilište Elly Bašić, Vlaška 87
181. Glazbena škola Blagoje Berse, Britanski trg 5
182. Glazbena škola Pavla Markovca, Trg žrtava fašizma 9
183. Glazbena škola Zlatka Balokovića, Ivanićgradska 41a
184. Glazbena škola Zlatka Grgoševića, Ivana Gorana Kovačića 19, Sesvete
185. **Popis učeničkih domova kojima je osnivač Grad Zagreb:**
186. Učenički dom Ivana Mažuranića, Trg A.,I. i V. Mažuranića 12
187. Učenički dom Ante Brune Bušića, Gajeva 31
188. Dom učenika srednjih škola Antun Gustav Matoš, Trg Marka Marulića 6
189. Učenički dom Marije Jambrišak, Opatička 14
190. Učenički dom Tina Ujevića, Av. Gojka Šuška 4
191. Učenički dom Dora Pejačević, Trg J. F. Kennedya 3
192. Učenički dom Novi Zagreb, Av. Većeslava Holjevca 3
193. Učenički dom Maksimir, Trg J.F. Kennedya 9
194. Učenički dom Franje Bučara, Trnjanska 33
195. Učenički dom Hrvatski učiteljski konvikt, Klaićeva ul. 56